## Carlos Mazón manté una trobada amb el Sindicat Professional de Policies Locals i Bombers

*** En la reunió s’ha tractat la millora de la formació dels agents de policia, així com la posada en marxa de les noves seus de l’Ivaspe en les províncies d’Alacant i Castelló**

**Alacant.**

El president de la Generalitat, Carlos Mazón, s’ha reunit amb representants del Sindicat Professional de Policies Locals i Bombers (SPPBL), encapçalats pel president nacional, Francisco Ángel González.

En la trobada s’ha abordat el compromís del Consell per millorar la formació dels agents de Policia Local i de la Generalitat, així com la posada en marxa de les noves seus de l’Institut Valencià de Seguretat Pública i Emergències (Ivaspe) en les províncies d’Alacant i Castelló amb l’objectiu de vertebrar este servici per a impulsar l’àmbit formatiu i investigador tant en seguretat com en emergències.

En concret, les noves seus de l’Ivaspe se situaran a Elx i a Castelló de la Plana i comptaran també amb una delegació del Centre d’Investigació en Seguretat i Emergències (CISE).

En estes instal·lacions s’impartiran cursos monogràfics en matèria de violència de gènere, menors, plans d’emergència, maneig de drons, noves tecnologies, intel·ligència artificial i comunicacions, entre altres aspectes.

Fecha: 24/03/2025